ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আগামীকাল মার্কিন-ভারত কৌশলগত অংশীদারিত্ব ফোরামের তৃতীয় বার্ষিক লিডারশিপ সামিটে বিশেষ ভাষণ দেবেন
নয়াদিল্লি, ২ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামীকাল ভারতীয় সময় রাত ৯টায় মার্কিন-ভারত কৌশলগত অংশীদারিত্ব ফোরাম -এর তৃতীয় বার্ষিক লিডারশিপ সামিটে ভিডিও কনফারেন্সের মাধ্যমে বিশেষ ভাষণ দেবেন।
মার্কিন-ভারত কৌশলগত অংশীদারিত্ব ফোরাম একটি অলাভজনক সংস্থা, যেটি ভারত ও মার্কিন যুক্তরাষ্ট্রের মধ্যে অংশীদারিত্ব গড়ে তোলার লক্ষ্যে কাজ করে।
পাঁচদিনের এই সামিট বা শীর্ষ বৈঠক গত ৩১ আগস্ট থেকে শুরু হয়েছে। এবারের শীর্ষ বৈঠকের মূল ভাবনা মার্কিন-ভারত একত্রে নতুন চ্যালেঞ্জগুলিকে সঠিক দিশা দেখাচ্ছে।
এবারের শীর্ষ বৈঠকের মূল ভাবনার মধ্যেই একাধিক বিষয় অন্তর্ভুক্ত হয়েছে। এর মধ্যে রয়েছে বিশ্বে উৎপাদনের অন্যতম কেন্দ্র হয়ে উঠতে ভারতের সম্ভাবনা, ভারতের প্রাকৃতিক গ্যাস বাজারের সুযোগ-সুবিধা, ভারতে প্রত্যক্ষ বিদেশি বিনিয়োগ আকৃষ্ট করতে সহজে ব্যবসা-বাণিজ্যের অনুকূল পরিবেশ, প্রযুক্তিগত ক্ষেত্রে অভিন্ন সুযোগ-সুবিধা ও চ্যালেঞ্জ, ভারত-প্রশান্ত মহাসাগর অঞ্চলের আর্থিক বিষয়সমূহ এবং জনস্বাস্থ্য ক্ষেত্রে উদ্ভাবন।
এই ভার্চ্যুয়াল শীর্ষ বৈঠকে কেন্দ্রীয় মন্ত্রী ও উচ্চপদস্থ আধিকারিকরাও অংশ নিচ্ছেন।
CG/BD/DM
(
আবাসনএবংশহরাঞ্চলেরদারিদ্র্যদূরীকরণমন্ত্রক
সাশ্রয়ী ভাড়ায় আবাসন কমপ্লেক্সের জন্য ৩১শে জুলাই প্রকল্প চালু করা হয়েছে
নতুন দিল্লি, ১৬ সেপ্টেম্বর, ২০২০
প্রধানমন্ত্রী আবাস যোজনা – নগর এর আওতায় সাশ্রয়ী মূল্যে ভাড়ার আবাসন কমপ্লেক্স প্রকল্প চালু করা হয়েছে। গত ৩১শে জুলাই এই প্রকল্পের সূচনা হয়। মূলত শহরে পরিযায়ী/দরিদ্র শ্রেণীর মানুষদের সাশ্রয়ী মূল্যে ভাড়ার আবাসন প্রদানের সুবিধার্থের এই প্রকল্প চালু করা হয়েছে। এই প্রকল্প বাস্তবায়নের জন্য সুনির্দিষ্ট গাউডলাইন প্রকাশ করা হয়েছে এবং তা সমস্ত রাজ্য ও কেন্দ্রশাসিত অঞ্চলে পাঠিয়েও দেওয়া হয়েছে।
এমনকি কেন্দ্রীয় আবাসন ও নগরোন্নয়ন বিষয়ক মন্ত্রকের সঙ্গে সমস্ত রাজ্য ও কেন্দ্রশাসিত অঞ্চলের চুক্তি স্বাক্ষরের বিষয়ে একটি প্রস্তাবিত খসড়া রাজ্য সরকারগুলির কাছে পাঠানো হয়েছে। সরকারি, বেসরকারি অংশিদারিত্বে এই আবাসন কমপ্লেক্স গড়ে তোলা হবে। এই প্রকল্পের জন্য ২০২২-এর মার্চ মাস পর্যন্ত সময়সীমা ধার্য করা হয়েছে। এর জন্য ৬০০ কোটি টাকা বরাদ্দ করা হয়েছে। প্রাথমিকভাবে এই প্রকল্পের আওতায় ২.৫৯ লক্ষ সুবিধাভোগী উপকৃত হবেন।
এই প্রকল্পের আওতায় মডেল-১ এ বিভিন্ন শহরে আবাসন কমপ্লেক্সগুলি গড়ে তোলা হবে। মডেল-২ এ ৪০,০০০ সিঙ্গল বা ডবল বেডরুমের নতুন ঘর এবং ১,০০,৮০০ ডরমেটরি বেড তৈরির লক্ষমাত্রা নেওয়া হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছে কেন্দ্রীয় আবাসন ও নগর উন্নয়ন বিষয়ক দপ্তরের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী।
(CG/SS/SKD
প্রধানমন্ত্রীরদপ্তর
প্রধানমন্ত্রী ৬-৭ জানুয়ারি দিল্লিতে মুখ্য সচিবদের দ্বিতীয় জাতীয় সম্মেলনে পৌরোহিত্য করবেন
নয়াদিল্লি, ৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী ৬-৭ জানুয়ারি, ২০২৩-এ দিল্লিতে মুখ্য সচিবদের দ্বিতীয় জাতীয় সম্মেলনে পৌরোহিত্য করবেন। কেন্দ্র এবং রাজ্য সরকারগুলির মধ্যে সহযোগিতা বৃদ্ধি করতে এটি আরও একটি গুরুত্বপূর্ণ পদক্ষেপ। মুখ্য সচিবদের এই ধরনের প্রথম সম্মেলনটি হয়েছিল ২০২২-এর জুনে ধরমশালায়।
এ বছর মুখ্য সচিবদের জাতীয় সম্মেলন অনুষ্ঠিত হবে দিল্লিতে ৫-৭ জানুয়ারি, ২০২৩। তিনদিনের সম্মেলনে জোর দেওয়া হবে রাজ্যগুলির সঙ্গে মিলে দ্রুত এবং দীর্ঘস্থায়ী অর্থনৈতিক বৃদ্ধি অর্জন করা। ২০০-রও বেশি মানুষ অংশ নেবেন যাঁদের মধ্যে রয়েছেন কেন্দ্রীয় সরকারের প্রতিনিধিবৃন্দ ছাড়াও রাজ্য ও কেন্দ্রশাসিত অঞ্চলের মুখ্য সচিব ও অন্য উচ্চপদস্থ আধিকারিকগণ এবং বিশেষজ্ঞরা। বৃদ্ধি এবং কর্মসংস্থানে জোর দিয়ে অন্তর্ভুক্তিমূলক মানবসম্পদ উন্নয়নের লক্ষ্যে ‘বিকশিত ভারত’ অর্জনে সহযোগিতামূলক কর্মপ্রক্রিয়ার ভিত স্থাপন করা হবে এই সম্মেলনে।
গত তিন মাস ধরে সংশ্লিষ্ট মন্ত্রক, নীতি আয়োগ, রাজ্য ও কেন্দ্রশাসিত অঞ্চলগুলি এবং বিশেষজ্ঞদের মধ্যে সরাসরি ও ভার্চ্যুয়াল পদ্ধতিতে বিস্তারিত আলোচনা করে এই সম্মেলনের আলোচ্যসূচি তৈরি করা হয়েছে। সম্মেলনে আলোচনা হবে মূলত ছ’টি বিষয়ে যেমন –  অতিক্ষুদ্র, অণু ও মাঝারি শিল্পের ওপর জোর;  পরিকাঠামো ও লগ্নি;  শর্তাবলী সহজতর করা;  মহিলাদের ক্ষমতায়ন;  স্বাস্থ্য এবং পুষ্টি;  দক্ষতা বৃদ্ধি।
তিনটি বিশেষ অধিবেশন আয়োজিত হবে -  বিকশিত ভারত : উদ্দিষ্ট লক্ষ্য পর্যন্ত পৌঁছনো;  জিএসটির-র পাঁচ বছর – শিক্ষা এবং অভিজ্ঞতা এবং  আন্তর্জাতিক ভূ-রাজনৈতিক সমস্যা এবং ভারতের অবস্থান – এই তিনটি বিষয়ের ওপর।
পাশাপাশি, চারটি বিষয়ে আলোচনায় জোর দেওয়া হবে। সেগুলি হল –  ভোকাল ফর লোকাল;  আন্তর্জাতিক মিলেট বর্ষ;  জি-২০ : রাজ্যগুলির ভূমিকা এবং  নতুন নতুন প্রযুক্তি।
প্রতিটি বিষয়ে রাজ্য এবং কেন্দ্রশাসিত অঞ্চলগুলির সাফল্য সম্মেলনে তুলে ধরা হবে যাতে রাজ্যগুলি একে অপরের কাছ থেকে শিখতে পারে।
প্রধানমন্ত্রীর নির্দেশমতো মূল সম্মেলনের আগেই রাজ্য এবং কেন্দ্রশাসিত অঞ্চলগুলির সঙ্গে তিনবার ভার্চ্যুয়াল সম্মেলন হয়েছে। সেগুলি আলোচনা করা হয়েছে তিনটি মূল বিষয়ে যেগুলি হল –  উন্নয়নের ভরকেন্দ্র হিসেবে জেলাগুলি;  চক্রাকার অর্থনীতি এবং  মডেল কেন্দ্রশাসিত অঞ্চল। এই ভার্চ্যুয়াল সম্মেলন থেকে প্রাপ্ত তথ্য মুখ্য সচিবদের জাতীয় সম্মেলনে পেশ করা হবে।
PG/AP/DM/
(
তথ্যওসম্প্রচারমন্ত্রক
এআইসিটিই অনুমোদিত আর্টস অ্যান্ড ক্র্যাফট্ বিভাগে ৫টি কোর্স চালু হ’ল এফটিআইআই-তে
নয়াদিল্লি, ১৩ মে, ২০১৯
ফিল্ম অ্যান্ড টেলিভিশন ইন্সটিটিউট অফ ইন্ডিয়া, পুণের মুকুটে যুক্ত হ’ল নতুন পালক। এফটিআইআই-তে চালু হ’ল নতুন ৫টি কোর্স। অল ইন্ডিয়া কাউন্সিল ফর টেকনিক্যাল এডুকেশন  এই কোর্সগুলির অনুমোদন দিয়েছে। অ্যাপ্লায়েড আর্ট অ্যান্ড ক্র্যাফট্ বিভাগে এআইসিটিই এই কোর্সগুলি চালু করেছে। ভারতবর্ষে এফটিআইআই-তেই প্রথম এই ধরণের কোর্স চালু হ’ল।
গত ১১ই মে এআইসিটিই এক বিজ্ঞপ্তিতে অনুমোদিত নতুন কোর্স এবং সংস্থার তালিকা প্রকাশ করেছে। নতুনভাবে তৈরি হওয়া এই অ্যাপ্লায়েড আর্ট অ্যান্ড ক্র্যাফট্ - এর নতুন ডিজাইন কোর্সে এক বছরে পোস্ট গ্র্যাজুয়েট সার্টিফিকেশন করা যাবে।
এফটিআইআই-তে চালু হওয়া এই পাঁচটি কোর্সের মধ্যে চারটি রয়েছে টেলিভিশন বিভাগে  বাকি আরেকটি রয়েছে চলচ্চিত্র বিভাগে । এফটিআইআই গভর্নিং কাউন্সিলের চেয়ারম্যান শ্রী বিজেন্দ্র পাল সিং জানিয়েছেন যে, অনুমোদিত এই ৫টি পোস্ট গ্র্যাজুয়েট সার্কিফিকেট কোর্স এফটিইআই-তে চালু হাওয়া এক ঐতিহাসিক ঘটনা।
তিনি বলেন, সাম্প্রতিক অতীতে একাধিক জাতীয় ও আন্তর্জাতিক পুরস্কার পেয়ে প্রচারের আলোয় এসেছিল এফটিআইআই-তে টেলিভিশন কোর্স। এআইসিটিই এই টিভি কোর্সকে আরও বেশি গুরুত্ব দিয়েছে এবং চলচ্চিত্র বিভাগের মতো জনপ্রিয় করতে চায়। ২০১৯ – ২০ শিক্ষাবর্ষ থেকে এআইসিটি অনুমোদিত এই কোর্সগুলিতে ছাত্রছাত্রীরা ভর্তি হতে পারবেন।
CG/SS/SB
(Visitor Counter : 111
পর্যটনমন্ত্রক
কেন্দ্রীয় পর্যটন মন্ত্রী দুঃসাহসিক ভ্রমণের ওপর জোর দিয়েছেন
কার্শিয়াং ১ এপ্রিল, ২০২৩
কেন্দ্রীয় পর্যটন, সংস্কৃতি, উত্তর-পূর্বাঞ্চল উন্নয়ন মন্ত্রী শ্রী জি কিষাণ রেড্ডি আজ দেশের ভৌগোলিক পরিস্থিতির সুযোগ নিয়ে ভারতে দুঃসাহসিক ভ্রমণকে উৎসাহ দেওয়ার ওপর বিশেষ জোর দিয়েছেন।
কার্শিয়াং-এর মকাইবাড়িতে ‘অ্যাডভেঞ্চার ট্যুরিজম অ্যাজ আ ভেহিকেল ফর অ্যাচিভিং সাসটেনেবল ডেভেলপমেন্ট গোলস’ শীর্ষক অধিবেশনে ভাষণে শ্রী রেড্ডি বলেন, ভারতের বিভিন্ন রাজ্যের সমৃদ্ধ ভৌগোলিক অবস্থান দেশে দুঃসাহসিক ভ্রমণকে উৎসাহ দেওয়ার বিশাল সুযোগ। এই ধরনের পর্যটনকে সহায়তা করা বিভিন্ন পথের দ্বারা সমৃদ্ধ যেমন, জল, জমি, আকাশ, পাহাড় – এই চারটি উপাদান। তিনি বলেন, এর জন্য ভারত বিশাল হিমালয়ের ৭০ শতাংশ ব্যবহার করছে। এরই পাশাপাশি, ৭ হাজার কিলোমিটারের বেশি দীর্ঘ উপকূল অঞ্চল, সাতটি বড় নদী, ৭০ হাজার কিলোমিটারের মরুভূমি, ১৬টি ব্যাঘ্র সংরক্ষণ কেন্দ্র সহ ৭০০টি অভয়ারণ্যের সুযোগ নেওয়া হচ্ছে।
তিনি বলেন, এই সবগুলিই ভারত বিভিন্ন ধরনের দুঃসাহসিক ভ্রমণের প্রচুর সুযোগ এনে দিচ্ছে। ভারতে দুঃসাহসিক ভ্রমণ বিপুল জনপ্রিয়তা অর্জন করছে। উৎসাহীদের উচিত এর সুযোগ নেওয়া।
অতিথিদের স্বাগত জানিয়ে জি-২০-র মুখ্য সমন্বায়ক শ্রী হর্ষবর্ধন শ্রিংলা বলেন, এই দ্বিতীয় জি-২০ টিডব্লিউজি বৈঠকে দূষণহীন পর্যটন এবং উন্নয়নে প্রধানত জোর দেওয়া হতে চলেছে। সকল প্রতিনিধিদলের সামনে সুযোগ এসেছে এখানে মানুষ কিভাব প্রকৃতির সঙ্গে মিলেমিশে থাকে তা প্রত্যক্ষ করার। শ্রী শ্রিংলা আরও বলেন, দীর্ঘমেয়াদি ভিত্তিতে পর্যটন শিল্পের বিকাশ ঘটানোই বর্তমানে প্রধান লক্ষ্য। এই নিয়ে আমরা আলোচনা চালিয়ে যাব। ভারতের প্রধানমন্ত্রী শ্রী নরেন্দ্র মোদী জি-২০ সভাপতিত্ব গ্রহণ করার আগেই বলেছিলেন যে প্রকৃতির অংশেই আছে অভিনবত্ব এবং ভারতের সভাপতিত্বকালে জি-২০-র সম্মেলনগুলিতে সেগুলি তুলে ধরতে হবে। সেজন্যই আমরা এই সুযোগে দেশের সব প্রান্তে এই সম্মেলন করছি।
পদ্ম পুরস্কারপ্রাপ্ত দুঃসাহসিক ভ্রমণ উৎসাহী শ্রী অজিত বাজাজ বলেন, তিনি এবং তাঁর মেয়ে ভারতের বিভিন্ন অংশে দুঃসাহসিক ভ্রমণকে উৎসাহ দেওয়ার সঙ্গে জড়িত ও তিনি নিজে যুব সমাজকে উৎসাহ দিতে একাধিক অভিযানের সঙ্গে যুক্ত। একাধিক জি-২০ দেশের প্রতিনিধিরা এই অধিবেশন বক্তব্য রাখেন।
PG/AP/DM
(Visitor Counter : 12
বিজ্ঞানওপ্রযুক্তিমন্ত্রক
কোভিড-১৯-এর জন্য তথ্যপ্রযুক্তি দপ্তরের দ্রুত নিয়ন্ত্রক সংক্রান্ত ব্যবস্থাপনা
নয়াদিল্লি, ৩০ মে, ২০২০
জৈবপ্রযুক্তি দপ্তর কোভিড-১৯-এর গবেষণার কাজে সাহায্যের জন্য জৈব নিরাপত্তা সংক্রান্ত বেশ কিছু নীতি-নির্দেশিকা ঘোষণা করেছে যেগুলি বিপজ্জনক জীবাণু, ডিএনএ প্রযুক্তি সহ নানা বিষয়ে গবেষণার কাজে মেনে চলতে হবে।
দপ্তর একটি ভারতীয় জৈব নিরাপত্তা পোর্টাল চালু করেছে। এই পোর্টালে যাঁরা গবেষণার কাজ চালাচ্ছেন তাঁরা বিভিন্ন বিষয়ে আবেদন করতে পারেন। পুরো প্রক্রিয়াটি স্বচ্ছ এবং নির্দিষ্ট সময়ের মধ্যে করা হচ্ছে।
দপ্তরের গবেষণা সংক্রান্ত জানুয়ারি মাসের নির্দেশিকা অনুসারে, জৈব নিরাপত্তা কমিটির বিভিন্ন গবেষণার কাজে ব্যবহৃত নানা জীবাণুর আমদানি রপ্তানি এবং একটি সংস্থা থেকে আরেকটি সংস্থাকে হস্তান্তরিত করার প্রক্রিয়া নির্দিষ্ট নিয়ম মেনে করতে হবে।
কোভিড-১৯ মহামারীকে প্রতিহত করতে যে ব্যাপক গবেষণা বিভিন্ন সংস্থাগুলি করছে, দপ্তর তাদের সাহায্য করার জন্য বিভিন্ন সময়ে নতুন নতুন নির্দেশিকা ও পরামর্শ জারি করছে౼ যার মাধ্যমে করোনা ভাইরাসের ডিএনএ সহ বিভিন্ন নমুনা পরীক্ষানিরীক্ষার জন্য জৈব নিরাপত্তার দিকটি যেন গবেষণাগারগুলি মেনে চলে সেটি নিশ্চিত করা হচ্ছে।
(CG/CB/DM
প্রধানমন্ত্রীরদপ্তর
উপহার হিসেবে পাওয়া প্রধানমন্ত্রীর স্মারক সংগ্রহগুলি নিলামে সংগ্রহের জন্য দেশবাসীর উৎসাহ-উদ্দীপনায় আনন্দ প্রকাশ প্রধানমন্ত্রীর
নয়াদিল্লি, ২৮ সেপ্টেম্বর, ২০২২
উপহার হিসেবে পাওয়া প্রধানমন্ত্রীর স্মারক সামগ্রী নিলামে সংগ্রহ করার জন্য যে উৎসাহ-উদ্দীপনা লক্ষ্য করা গেছে তাতে আনন্দ প্রকাশ করেছেন প্রধানমন্ত্রী শ্রী নরেন্দ্র মোদী। তিনি সকল দেশবাসীকে বিশেষত, তরুণ প্রজন্মকে আহ্বান জানিয়েছেন নিলামের এই উপহার সামগ্রীগুলি পরিদর্শন ও সংগ্রহের জন্য। তিনি বলেছেন, এই উপহার সামগ্রী সংগ্রহ করে তাঁরা তাঁদের পরিবার-পরিজন ও বন্ধুদের হাতে উপহার হিসেবে তুলে দিতে পারেন।
এক ট্যুইট বার্তায় এই প্রসঙ্গে প্রধানমন্ত্রী বলেছেন :
“গত কয়েকদিন ধরে প্রধানমন্ত্রীর স্মারক উপহারগুলি সংগ্রহের জন্য যে উৎসাহ-উদ্দীপনা দেখা যাচ্ছে তাতে আমি আনন্দিত। বেশ কয়েক বছর যাবৎ বই থেকে শুরু করে শিল্পসামগ্রী এবং কাপ, সেরামিক্স ও পেতলের তৈরি সামগ্রী সহ আমার উপহারের তালিকায় রয়েছে এক বিশাল সংগ্রহ। এ সমস্ত কিছুই এখন নিলামে বিক্রি করা হচ্ছে। 
প্রধানমন্ত্রী স্মারক উপহারগুলি বিক্রি করে যে অর্থ সংগৃহীত হবে তা ‘নমামি গঙ্গে’ কর্মসূচি রূপায়ণে ব্যয় করা হবে। আমি আপনাদের সকলকে, বিশেষত তরুণ প্রজন্মকে আহ্বান জানাব, নিলামের এই উপহার সামগ্রী পরিদর্শন ও সংগ্রহ করে তা তাঁদের বন্ধুবান্ধব ও পরিবার-পরিজনের হাতে উপহার হিসেবে তুলে দেওয়ার জন্য।”
(PG/SKD/DM
স্বাস্থ্যওপরিবারকল্যাণমন্ত্রক
আয়ুষ্মান ভারত কার্ড বিতরণ
নয়াদিল্লী, ০৩ মার্চ, ২০২০
আয়ুষ্মান ভারত- স্বাস্হ্য এবং শুশ্রূষা কেন্দ্র থেকে বিনামূল্যে পরিষেবা দেওয়া হয়ে থাকে।
আয়ুষ্মান ভারত- প্রধানমন্ত্রী জন আরোগ্য যোজনার মাধ্যমে ১০ কোটি ৭৪ লক্ষ গরিব ও অসহায় পরিবারকে বছরে ৫ লক্ষ টাকা পর্যন্ত স্বাস্হ্য পরিষেবা পোঁছে দেওয়ার লক্ষ্য নেওয়া হয়েছে। এবি-পিএমজেএওয়াই-এর আওতায় সুবিধা পেতে গেলে সুবিধাভোগীদের কোনো নাম নথিভুক্ত করার প্রয়োজন নেই।
যদিও সচেতনতা বৃদ্ধির লক্ষ্যে এবং সুবিধাভোগীরা খুব সহজেই এই পরিষেবা পান তার জন্য পরিচয়পত্র যাচাইয়ের পর কাগজ ভিত্তিক ই-কার্ড দেওয়া হয়ে থাকে। সুবিধাভোগীর পরিচয় যাচাই প্রক্রিয়া চলছে এবং এবি-পিএমজেএওয়াই-এর সুবিধা পাওয়ার জন্য ই-কার্ড দেওয়ার দায়িত্ব রাজ্য সরকার অথবা কেন্দ্রশাসিত অঞ্চলের প্রশাসনের ওপর রয়েছে।
মধ্যপ্রদেশে এবি-পিএমজেএওয়াই প্রকল্পের আওতায় ৮৩ লক্ষ ৯২ হাজার সুবিধাভোগী পরিবার নাম নথিভুক্ত করেছে। চলতি বছরে দোসরা মার্চ পর্যন্ত পাওয়া তথ্য অনুযায়ী এই প্রকল্পের আওতায় ১ কোটি ৪০ লক্ষ ৬৩ হাজার ৮৮৭ জন ব্যক্তি এর সুবিধা পেয়েছেন। যোগ্য সুবিধাভোগীদের ই-কার্ড প্রদানের বিষয়টিকে একটি মিশন মোডে নেওয়ার জন্য রাজ্য সরকারগুলিকে বলা হয়েছে।
রাজ্যসভায় এক প্রশ্নের লিখিত জবাবে একথা জানিয়েছেন স্বাস্হ্য ও পরিবার কল্যাণ মন্ত্রকের প্রতিমন্ত্রী শ্রী অশ্বিনী কুমার চৌবে।
CG/SS/NS
(Visitor Counter : 79
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুন দিল্লি, ০৬ জুন, ২০২১
ভারতে সক্রিয়ভাবে করোনা আক্রান্তের সংখ্যা ক্রমশ নিম্নমুখী। গত ২৪ ঘন্টায় দেশে সক্রিয়ভাবে করোনায় আক্রান্তের সংখ্যা ছিল ১.১৪ লক্ষ। যা গত ৬০ দিনে সর্বনিম্ন। সর্বোপরি গত ১০ দিনে আক্রান্তের পরিমাণ ২ লক্ষের নিচে রয়েছে। বর্তমানে দেশে সক্রিয়ভাবে করোনা আক্রান্তের সংখ্যা নেমে হয়েছে ১৪,৭৭,৭৯৯। এর পাশাপাশি সক্রিয় ভাবে আক্রান্তের সংখ্যা গত ২৪ ঘন্টায় ৭৭,৪৪৯ জন কম হয়েছে।
দেশে এ পর্যন্ত ২.৬৯ কোটি মানুষ করোনা থেকে সুস্থ হয়ে উঠেছেন।
গত ২৪ ঘন্টায় সুস্থ হয়ে ওঠার সংখ্যা দাঁড়িয়েছে ১,৮৯,২৩২ জন। বিগত ২৪ দিন ধরে দৈনিক সুস্থতার সংখ্যা আক্রান্তের চেয়ে অনেকটাই বেশি।
জাতীয় পর্যায়ে সুস্থতা সংখ্যা আজ বেড়ে হয়েছে ৯৩.৬৭ শতাংশ। এছাড়া সাপ্তাহিক ভিত্তিতে আক্রান্তের হার বর্তমানে ৬.৫৪ শতাংশ। দৈনিক আক্রান্তের হার বর্তমানে ৫.৬২ শতাংশ।
গত ১৩ দিন ধরে আক্রান্তের হার লাগাতারভাবে ১০ শতাংশের নিচে রয়েছে।
এ পর্যন্ত সারা দেশজুড়ে ৩৬.৪ কোটি নমুনা পরীক্ষা হয়েছে।
দেশজুড়ে টিকাকরণ কর্মসূচিতে এ পর্যন্ত ২৩.১৩ কোটি টিকা দেওয়া হয়েছে।
CG/ SB
(Visitor Counter : 97
স্বরাষ্ট্র মন্ত্রক
মহান স্বাধীনতা সংগ্রামী নেতাজী সুভাষ চন্দ্র বসুর ১২৫তম জন্ম বার্ষিকীতে কেন্দ্রীয় স্বরাষ্ট্র মন্ত্রী শ্রী অমিত শাহ-এর শ্রদ্ধার্ঘ্য
নয়াদিল্লী, ২৩ জানুয়ারি, ২০২১
কেন্দ্রীয় স্বরাষ্ট্র মন্ত্রী শ্রী অমিত শাহ আজ মহান স্বাধীনতা সংগ্রামী নেতাজী সুভাষ চন্দ্র বসুর ১২৫তম জন্ম বার্ষিকীতে শ্রদ্ধা জ্ঞাপন করেছেন। আসামের গুয়াহাটিতে এক অনুষ্ঠানে নেতাজীর প্রতিকৃতিতে পুষ্পার্ঘ্য অর্পন করেন এবং এই মহান স্বাধীনতা সংগ্রামীর প্রতি শ্রদ্ধা জানান তিনি।
অনুষ্ঠানে কেন্দ্রীয় স্বরাষ্ট্র মন্ত্রী বলেন, সুভাষ চন্দ্র বসু একজন মেধাবী ছাত্র, দক্ষ প্রশাসক, সংগঠক। তাঁর অদম্য লড়াকু মনোভাব এবং সাহস ও বীরত্ব ভারতীয় স্বাধীনতা সংগ্রামে নতুন শক্তি জুগিয়েছে। প্রতিকূল পরিস্থিতির মধ্যেও দেশে যুব শক্তিকে তিনি সংগঠিত করেছেন। স্বাধীনতা আন্দোলনে প্রতিশ্রুতিবদ্ধ হয়ে তিনি কলকাতা থেকে জার্মানী ৭ হাজার কিলোমিটারেরও বেশি সড়ক এবং প্রায় ২৭ হাজার কিলোমিটার পথ ডুবোজাহাজে যাত্রা করেছিলেন। এর মাধ্যমে সুভাষ চন্দ্র বসু'র অদম্য সাহসের রূপটি প্রতিফলিত হয়।
শ্রী শাহ আরও জানান দেশবাসী সর্বদা নেতাজীর বীরত্ব ও অদম্য সংগ্রামের প্রতি ঋণী। প্রধানমন্ত্রী শ্রী নরেন্দ্র মোদী নেতাজীর জন্ম দিনটিকে ‘পরাক্রম দিবস’ হিসেবে উদযাপন করার সিদ্ধান্ত নিয়েছেন বলে কেন্দ্রীয় স্বরাষ্ট্র মন্ত্রী জানান। তিনি আরও বলেন, নেতাজী সুভাষ চন্দ্র বসুর ১২৫তম জন্ম বার্ষিকী দেশজুড়ে উৎসাহ, উদ্দীপনার সঙ্গে পালন করা হচ্ছে। দেশের প্রতি নেতাজীর অবদান সম্পর্কে আগামী প্রজন্মের কাছে তুলে ধরা হচ্ছে। তিনি বলেন, এই অনুপ্রেরণা লক্ষ লক্ষ শিশুকে দেশের উন্নয়নযজ্ঞে সামিল হতে সাহায্য করবে এবং আগামীদিনে আত্মনির্ভর ভারত গড়ে উঠবে।
ইস্পাতমন্ত্রক
প্রবাসী শ্রমিকদের স্বল্প মূল্যে নিজস্ব বাড়ি প্রদান করতে ইস্পাত ক্ষেত্রের অগ্রণী শিল্পপতিদের সরকারের অংশীদার হওয়ার আহ্বান জানালেন শ্রী ধর্মেন্দ্র প্রধান
নয়াদিল্লি, ১৮ অগাস্ট, ২০২০
কেন্দ্রীয় ইস্পাত তথা পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান প্রবাসী শ্রমিকদের স্বল্প মূল্যে নিজস্ব বাড়ি প্রদানে ইস্পাত ক্ষেত্রের অগ্রণী শিল্পপতিদের সরকারের সঙ্গে অংশীদারিত্ব গড়ে তোলার আহ্বান জানিয়েছেন। আত্মনির্ভর ভারত : আবাসন ও নির্মাণ তথা অসামরিক পরিবহণ ক্ষেত্রে ইস্পাতের ব্যবহার বাড়ানো শীর্ষক এক ওয়েবিনারে প্রধান অতিথি হিসাবে অংশগ্রহণ করে শ্রী প্রধান আবাসন ও শহরাঞ্চল বিষয়ক মন্ত্রকের কর্মসূচির কথা উল্লেখ করে প্রবাসী শ্রমিকদের জন্য গৃহ নির্মাণ উদ্যোগে রাষ্ট্রায়ত্ত সংস্থা তথা ইস্পাত শিল্পগুলিকে সক্রিয়ভাবে সামিল হওয়ার আহ্বান জানান। তিনি আরও বলেন, সরকার এ ধরনের ১ লক্ষ গৃহ নির্মাণের পরিকল্পনা নিয়েছে। তাই, ইস্পাত শিল্প সংস্থাগুলির কাছে এই উদ্যোগ বড় সুযোগ এনে দিয়েছে। স্বল্প মূল্যের গৃহ নির্মাণে সবপক্ষের অংশগ্রহণ অন্যদের কাছে আদর্শ হয়ে উঠবে বলেও তিনি অভিমত প্রকাশ করেন। সরকারের কল্যাণমুখী উদ্যোগগুলির সঙ্গে অংশীদারিত্ব গড়ে তোলার প্রসঙ্গ উল্লেখ করে মন্ত্রী বলেন, আত্মনির্ভর ভারত অভিযানের উদ্দেশ্যই হ’ল – দেশের প্রতিটি নাগরিককে মর্যাদা ও আত্মসম্মান প্রদর্শন করা।
বণিকসভা সিআইআই – এর সহযোগিতায় ইস্পাত মন্ত্রক এই ওয়েবিনার আয়োজন করে। এই ওয়েবিনারে অংশ নেন কেন্দ্রীয় আবাসন ও শহরাঞ্চল বিষয়ক প্রতিমন্ত্রী শ্রী হরদীপ সিং পুরী, বাণিজ্য ও শিল্প প্রতিমন্ত্রী সহ ইস্পাত মন্ত্রকের প্রতিমন্ত্রী শ্রী ফগগন সিং কুলস্তে।
শ্রী প্রধান বলেন, আবাসন ও শহরাঞ্চল বিষয়ক মন্ত্রকের এই বিরাট কর্মযজ্ঞে ইস্পাত শিল্পের অংশগ্রহণের ব্যাপক সম্ভাবনা রয়েছে। তিনি আরও বলেন, দেশে ইস্পাতের ব্যবহারে ব্যাপক সম্ভাবনার পাশাপাশি, অগ্রগতির পথে দেশকে এগিয়ে নিয়ে যেতেও ইস্পাত শিল্পের বড় ভূমিকা রয়েছে। প্রধানমন্ত্রীর স্বাধীনতা দিবসের ভাষণের কথা উল্লেখ করে শ্রী প্রধান বলেন, বিশ্ব মানের সুসংহত পরিকাঠামো গড়ে তোলার ওপর শ্রী মোদী গুরুত্ব আরোপ করেছেন। এ প্রসঙ্গে তিনি রাজ্যগুলিকে আরও বেশি বিনিয়োগের আহ্বান জানান।
শ্রী প্রধান বলেন, কোভিড সঙ্কটের সময়ে ভারতীয় শিল্প সংস্থাগুলি সমস্ত বাধা-বিপত্তি দূর করে বিপুল পরিমাণে পিপিই কিট, মাস্ক ও ভেন্টিলেটর উৎপাদন করেছে। এমনকি, ভারতীয় ওষুধ নির্মাতা শিল্প সংস্থাগুলি ১৫০টিরও বেশি দেশে প্রয়োজনীয় ওষুধপত্র সরবরাহ করেছে। শ্রী প্রধান জানান, বিভিন্ন দপ্তরের আধিকারিকদের একটি কর্মী গোষ্ঠী গঠন করা হবে। এই কর্মী গোষ্ঠী দেশে ইস্পাতের ব্যবহার বাড়াতে প্রয়োজনীয় পরামর্শ দেবে।
ওয়েবিনারে যোগ দিয়ে শ্রী হরদীপ সিং পুরী বলেন, করোনা সঙ্কট থেকে বেরিয়ে আসার ক্ষেত্রে নির্মাণ শিল্পের পাশাপাশি, শিল্প সংস্থার কাজকর্মে স্বাভাবিক ছন্দ ফিরিয়ে আনার আশু প্রয়োজনীয়তা রয়েছে। তিনি জানান, আবাসন ও শহরাঞ্চল বিষয়ক মন্ত্রকের অধীনে একাধিক প্রকল্পের কাজ চলছে এবং আরও অনেক প্রকল্প রূপায়ণের জন্য পরিকল্পনা প্রণয়ন করা হচ্ছে। তিনি ন্যায্য মূল্যে আরও বেশি ইস্পাতের যোগান সুনিশ্চিত করার জন্য শিল্প সংস্থাগুলিকে নতুন প্রযুক্তি গ্রহণ, ব্যয় সাশ্রয়ী উপায় অবলম্বন, গুণমান বজায় রাখা প্রভৃতি বিষয়ের ওপর গুরুত্ব দেন। এই ওয়েবিনার আয়োজনের উদ্দেশ্য হ’ল, আবাসন ও ভবন নির্মাণ সহ অসামরিক বিমান চলাচল ক্ষেত্রে দেশজ ইস্পাতের ব্যবহার বাড়ানোর বিভিন্ন পন্থা-পদ্ধতি নিয়ে আলোচনা করা।
(CG/BD/SB
শ্রমওকর্মসংস্থানমন্ত্রক
শ্রমিকদের স্মার্ট কার্ড
নতুন দিল্লি, ০৪ এপ্রিল, ২০২২
কেন্দ্রীয় পরিসংখ্যান ও কর্মসূচি রূপায়ণ মন্ত্রকের আওতাধীন জাতীয় নমুনা সমীক্ষা সংস্থার মাধ্যমে পরিচালিত পর্যায়ক্রমিক শ্রমিক সংখ্যার বিষয়ে সমীক্ষা  ২০১৭-১৮ অনুসারে দেশে আনুমানিক ৩৮ কোটি মানুষ অসংগঠিত শ্রমিক হিসেবে কাজ করছেন।
২০১৮ সালে ২৩শে সেপ্টেম্বর আয়ুষ্মান ভারত প্রধানমন্ত্রী – জন আরোগ্য যোজনার সূচনা হয়। রাষ্ট্রীয় স্বাস্থ্য বীমা যোজনার আওতায় ২০১১ সালের আর্থ-সামাজিক জাতিগত আদমশুমারি থেকে চিহ্নিত মানদণ্ড অনুযায়ী অসংগঠিত ক্ষেত্রের যোগ্য শ্রমিকদের বিনামূল্যে শেষ পর্যায়ে রোগের চিকিৎসায় হাসপাতালে ভর্তি এবং আনুসঙ্গিক খরচের জন্য পরিবার পিছু ৫ লক্ষ টাকা দেওয়া হয়ে থাকে। এই প্রকল্পটি দিল্লি, ওড়িশা ও পশ্চিমবঙ্গ বাদে বাকি সব রাজ্য/ কেন্দ্রশাসিত অঞ্চলে বাস্তবায়িত হয়েছে। চলতি বছরের ২৯শে মার্চ পর্যন্ত মোট ১৭ কোটি ৯০ লক্ষ ব্যক্তির তথ্য যাচাই করা হয়েছে এবং স্মার্ট কার্ড দেওয়া হয়েছে। আয়ুষ্মান ভারত প্রধানমন্ত্রী – জন আরোগ্য যোজনার আওতায় সমস্ত যোগ্য সুবিধাভোগী সংশ্লিষ্ট রাজ্য/ কেন্দ্রশাসিত অঞ্চলে প্রকল্পটি বাস্তবায়নের দিন থেকে বিনামূল্যে স্বাস্থ্যসেবা পাওয়ার অধিকারি। এমনকি, সুবিধাভোগীরা তাদের যোগ্যতা যাচাই করতে এবং স্বাস্থ্যসেবা সংক্রান্ত পরিষেবা পেতে নাম তালিকাভুক্ত করার জন্য সংশ্লিষ্ট হাসপাতালগুলিতেও যেতে পারেন। সারা দেশে আয়ুষ্মান কার্ড চালু করার জন্য সরকার সর্বাত্মক প্রয়াস চালাচ্ছে।
লোকসভায় আজ লিখিত উত্তরে এই তথ্য দিয়েছেন কেন্দ্রীয় শ্রম ও কর্মসংস্থান প্রতিমন্ত্রী শ্রী রামেশ্বর তেলি।
CG/SS/SKD/
(Visitor Counter : 103
রেলমন্ত্রক
চা ও কফিতে ট্রেনের শৌচালয়ের জল মেশানোর বিরুদ্ধে কঠোর ব্যবস্থা গ্রহণ রেল কর্তৃপক্ষের
নয়াদিল্লি, ০৩ মে, ২০১৮
ট্রেনের শৌচালয় থেকে চা ও কফির পাত্র নিয়ে এক ভেন্ডরের বেরিয়ে আসার একটি ভিডিও চিত্র গত কয়েকদিন ধরে সোশ্যাল মিডিয়ায় বিশেষ আলোড়ন সৃষ্টি করেছে। এর মাধ্যমে বোঝাতে চাওয়া হয়েছে যে, শৌচাগারের জল দিয়ে ঐ ভেন্ডর চা ও কফি তৈরি করে থাকেন। এর বিরুদ্ধে সরকারিভাবে প্রয়োজনীয় ব্যবস্থাও গ্রহণ করা হয়েছে।
২০১৭-র ডিসেম্বরে এই ঘটনাটি ঘটে ১২৭৫৯ চেন্নাই সেন্ট্রাল – হায়দরাবাদ চারমিনার এক্সপ্রেস ট্রেনের সেকেন্দ্রাবাদ রেল স্টেশনে। এ সম্পর্কে তদন্ত করে ঐ ভেন্ডরের বিরুদ্ধে উপযুক্ত পদক্ষেপ গ্রহণের সিদ্ধান্ত গ্রহণ করা হয়।
তদন্ত ও অনুসন্ধানের ভিত্তিতে সেকেন্দ্রাবাদ এবং কাজিপেট সেকশনে চলাচলকারী ট্রেনের ভেন্ডিং ঠিকাদারের বিরুদ্ধে কঠোর ব্যবস্থা গ্রহণ করা হয়েছে। পি শিবপ্রসাদ নামে ঐ ঠিকাদারের অধীনে ঐ ভেন্ডর কাজ করতেন। আইআরসিটিসি’র মাধ্যমে অভিযুক্তের বিরুদ্ধে ১ লক্ষ টাকার জরিমানা ধার্য করা হয়। এছাড়াও, তাঁর লাইসেন্স কেন বাতিল করা হবে না, তার কারণ দর্শানোরও নোটিশ দেওয়া হয় ঐ ঠিকাদারকে। শো-কজটি জারি করা হয় গতকালই। ঠিকাদারকে কারণ দর্শাতে বলা হয়েছে এক পক্ষকালের মধ্যে।
ঐ ভিডিও চিত্রটিতে আরও দুই ব্যক্তিকে দেখানো হয়েছে যারা হকার হিসাবে রেলের কোনও রকম অনুমোদনই লাভ করেনি। এই ধরণের অননুমোদিত হকারদের বিরুদ্ধে গত কয়েক মাস ধরে জোরদার অভিযানও চালানো হয়েছে। অন্যান্য বেআইনি হকারদের সঙ্গে ভিডিও চিত্রের দু-জনকেও রেল চত্বর থেকে সরে যেতে নির্দেশ দেওয়া হয়।
এই ধরণের ঘটনার যাতে ভবিষ্যতে পুনরাবৃত্তি না ঘটে, তা নিশ্চিত করতে বিশেষ নজরদারির ব্যবস্থা করা হয়েছে রেল কর্তৃপক্ষের তরফ থেকে।
CG/SKD/SB…
(Visitor Counter : 36
প্রধানমন্ত্রীরদপ্তর
রাম জেঠমালানির প্রয়াণে প্রধানমন্ত্রীর শোক প্রকাশ
নয়াদিল্লি, ০৮ সেপ্টেম্বর, ২০১৯
প্রবীণ আইনজীবী প্রাক্তন কেন্দ্রীয় মন্ত্রী রাম জেঠমালানির প্রয়াণে গভীর শোক প্রকাশ করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “রাম জেঠমালানির প্রয়াণে ভারত একজন ব্যতিক্রমী আইনজীবী এবং উজ্জ্বল ব্যক্তিত্বকে হারালো, যাঁর অবদানে আদালত এবং সংসদ সমৃদ্ধ হয়েছিল। যে কোনও বিষয়ে তাঁর রসবোধ এবং সাহসী মন্তব্য কখনই ভোলার নয়।
রাম জেঠমালানিজী যে কোনও বিষয়ে কথা বলার মতো দক্ষতা ছিল। তিনি ছিলেন নির্ভীক। জরুরি অবস্থার সময় তাঁর সহিষ্ণুতা ও জনসাধারণের জন্য লড়াই চিরস্মরণীয় হয়ে থাকবে। অতি দরিদ্র মানুষকে সাহায্য করা ছিল তাঁর ব্যক্তিত্বের অন্যতম দিক।
আমার সঙ্গে রাম জেঠমালানিজীর বেশ কয়েকবার সাক্ষাতের সৌভাগ্য হয়েছিল। এই দুঃসময়ে আমি তাঁর পরিবার-পরিজন, বন্ধুদের প্রতি আমার সমবেদনা জানাচ্ছি। তিনি হয়তো আমাদের মধ্যে নেই, কিন্তু তাঁর কর্মকান্ড আমাদের মধ্যে রয়ে গেছে”। ওম শান্তি!
CG/SS/SB
(Visitor Counter : 56
পরিবেশওঅরণ্যমন্ত্রক
উষ্ণ জলবায়ুর দেশগুলিতে ম্যানগ্রোভ অরণ্যের বিস্তার জলবায়ু পরিবর্তনের মোকাবিলায় এক কার্যকর হাতিয়ার : শ্রী ভূপেন্দ্র প্যাটেল
নয়াদিল্লি, ৮ নভেম্বর ২০২২
ম্যানগ্রোভ হল পৃথিবীর অনুকূল পরিবেশ ফিরিয়ে আনার পক্ষে বিশেষভাবে সহায়ক। উষ্ণ জলবায়ুর দেশগুলির সমুদ্র উপকূলবর্তী এই ধরনের অরণ্য একদিকে যেমন অসংখ্য প্রজাতির গাছপালার জন্ম দেয়, অন্যদিকে তেমনই উপকূলকে রক্ষা করে ক্ষয়ের হাত থেকে। সেইসঙ্গে, চারদিকের পরিবেশকে কার্বনমুক্ত করে কোটি কোটি মানুষের গ্রাসাচ্ছাদনের সুযোগ এনে দেয়। এমনকি, বিভিন্ন ধরনের পশুপাখির এক অবাধ বিচরণ ক্ষেত্র হয়ে ওঠার পক্ষেও তা যথেষ্ট অনুকূল।
ঈজিপ্টে সিওপি-২৭ সম্মেলনের পাশাপাশি জলবায়ু সংরক্ষণ সম্পর্কিত একটি অনুষ্ঠানে ভাষণদানকালে এই মন্তব্য করেন ভারতের পরিবেশ, অরণ্য ও জলবায়ু পরিবর্তন বিষয়ক দপ্তরের কেন্দ্রীয় মন্ত্রী শ্রী ভূপেন্দ্র যাদব। জলবায়ু সংরক্ষণে ম্যানগ্রোভের প্রসার ও বিস্তার সম্পর্কিত এক সহযোগিতা মঞ্চের সূচনা অনুষ্ঠানে তিনি ভাষণ দিচ্ছিলেন।
শ্রী যাদব বলেন, বিশ্বের ট্রপিক্যাল অঞ্চলগুলির উপকূল এলাকার অর্থনৈতিক ভিত প্রস্তুত করে দেয় ম্যানগ্রোভ। ‘নীল অর্থনীতি’র সংরক্ষণে গড়ে তোলা এই ধরনের অরণ্য স্থানীয়, আঞ্চলিক এবং আন্তর্জাতিক স্তরে উপকূল এলাকাগুলিতে নানা ধরনের গাছপালা ও পশুপাখির অভয়ারণ্য হয়ে ওঠা ছাড়াও তা মানুষের জীবন ও জীবিকার সুযোগ এনে দেয়। প্রাকৃতিক দিক থেকে উষ্ণ জলবায়ুর দেশগুলিতে উপকূল রক্ষার কাজে ম্যানগ্রোভকে সশস্ত্র প্রহরী রূপে বর্ণনা করেন তিনি। শ্রী যাদব বলেন, জলবায়ু পরিবর্তন মোকাবিলার সর্বশ্রেষ্ঠ উপায় হল ম্যানগ্রোভের মতো অরণ্যের প্রসার ও বিস্তার।
তিনি বলেন, আরও বেশি মাত্রায় বৃক্ষরোপণ ও বনসৃজনের মাধ্যমে ভারত আগামী ২০৩০ সালের মধ্যে পরিবেশ দূষণের মাত্রা কমিয়ে আনার জন্য প্রতিশ্রুতিবদ্ধ। সমীক্ষা ও গবেষণায় এটাই প্রমাণিত হয়েছে যে সমতল এলাকার অরণ্যের তুলনায় ম্যানগ্রোভ চার থেকে পাঁচগুণ বেশি কার্বন শোষণ করে নিতে পারে। শুধু তাই নয়, এটাও প্রমাণিত হয়েছে যে সমুদ্র ও মহাসাগরের জলে অম্লের উপাদান কমিয়ে আনার ক্ষেত্রেও ম্যানগ্রোভ বিশেষভাবে কার্যকর। এই কারণে জলবায়ু ও প্রাকৃতিক পরিবেশের সংরক্ষণ ও পুনরুদ্ধার প্রচেষ্টায় ভারত দৃঢ়ভাবে অঙ্গীকারবদ্ধ। ভারতে ম্যানগ্রোভের প্রসার ও বিস্তার তারই একটি ফলশ্রুতি।
শ্রী যাদব তাঁর ভাষণে আরও বলেন যে পৃথিবীর বিভিন্ন প্রান্তে যে সমস্ত ম্যানগ্রোভ ছড়িয়ে রয়েছে তার মধ্যে জীববৈচিত্র্যের দিক থেকে ভারতের সুন্দরবন এলাকা বিভিন্ন দিক দিয়ে স্বতন্ত্র। সুন্দরবনের প্রাকৃতিক পরিবেশের মধ্যে গাছপালা ও জীবজন্তুর স্বাভাবিকভাবে বেড়ে ওঠার মতো অনুকূল পরিবেশ যেমন রয়েছে, অন্যদিকে তেমনই বিপন্ন প্রজাতির কুমির ও অজগরের সন্ধানও সেখানে বিরল নয়। পৃথিবী বিখ্যাত রয়্যাল বেঙ্গল টাইগারের বাসভূমিও হল এই সুন্দরবন অঞ্চল। আবার, আন্দামান, সুন্দরবন এবং গুজরাট অঞ্চলে ম্যানগ্রোভ অরণ্যের ব্যাপক প্রসার ও বিস্তারও একটি আশাব্যঞ্জক ঘটনা। গত পাঁচ দশক ধরে ম্যানগ্রোভ গড়ে তোলার অনুকূল পরিবেশ সৃষ্টির ক্ষেত্রে ভারত পথ দেখিয়ে আসছে। দেশের পূর্ব ও পশ্চিম উপকূল বরাবর লুপ্তপ্রায় ম্যানগ্রোভগুলির পুনরুদ্ধার প্রচেষ্টাতেও ভারত সাফল্য দেখিয়েছে। ভারতের জ্ঞান ও অভিজ্ঞতা বিশ্বের বিভিন্ন দেশের প্রায় হারিয়ে যাওয়া ম্যানগ্রোভগুলির পুনরুদ্ধারের কাজে সাফল্য এনে দিতে পারে।
জোটবদ্ধভাবে ম্যানগ্রোভ গড়ে তোলার ক্ষেত্রে প্রচেষ্টা ও সহযোগিতার এক বিশেষ মঞ্চ গড়ে তোলার জন্য সংশ্লিষ্ট সবক’টি দেশকেই ধন্যবাদ জানান শ্রী ভূপেন্দ্র যাদব।
(PG/SKD/DM/